钦定古今图书集成/明伦汇编/氏族典/第449卷 > 沈廷扬
## 钦定古今图书集成/明伦汇编/氏族典/第449卷 > 沈廷扬

按《明外史沈廷扬传》：“廷扬，字季明，崇明人，好谈经济。
崇祯中，由国子生为内阁中书舍人。十二年，帝以山
东多警，运道时梗，议复海运。廷扬上疏极言其便。帝
大喜，加户部郎中，往登州与巡抚徐人龙计海运事。
十五年，命再赴淮安督海运，事竣，加光禄少卿，仍领
其事。及京师陷，福王立命廷扬以海舟防江，兼理饷”
务，馈江北诸军。南京失守，走还乡里。后航海至舟山，
依黄斌卿。唐王在福建，授兵部右侍郎，总督水师；鲁
王授官亦如之。鲁王航海之明年，廷扬督舟师北上，
抵福山，次鹿苑；夜分，飓风大作，舟胶于沙，为大兵所
执。谕之降，不从，被杀。